stanford-oval/wikipedia huggingface dataset:
ישראל גוטליב
הערות שוליים

↑  אסיפות, הרצאות, שיעורים, הצופה, 24 בפברואר 1939
י. אבי מרים, בשכונת מונטיפיורי באליצור, הצופה, 23 בספטמבר 1940
↑  בתנועה, הצופה, 23 בינואר 1957
באגוד המקצועי בתל אביב, הצופה, 20 בנובמבר 1957
↑  רשימת המועמדים של סיעת למפנה, הצופה, 14 בינואר 1946
↑  סיעת רפאל בחרה מועמדיה ללא הפתעות, דבר, 16 במרץ 1977
↑  ישעיהו אביעם, ראש עירית בני ברק שבע רצון מהבחירות - ומשותפיו עד כה, מעריב, 9 בנובמבר 1965
↑  י. גוטליב סגן ראש עיריית בני ברק בפועל, דבר, 18 במרץ 1968
↑  הסיעה החרדית בבני ברק גירשה שמעון סירוקה מתוכה, דבר, 3 בדצמבר 1969
↑  ילקוט הפרסומים, 1 בדצמבר 1978, עמוד 303
↑  הודעה בדבר בחירת סגן ראש עיריית בני ברק, 29 בינואר 1982, ילקוט הפרסומים 2797, עמ' 1403
↑  עקיבא אלדר, הריסה בנוהל מזורז, באתר הארץ, 4 ביולי 2007
↑  תלונות על התנהגות שוטרים בעת מעצר חשודים בבני ברק, דבר, 14 ביוני 1976
↑  ראש עיריית בני ברק תובע מהמשטרה לחקור, דבר, 30 באוגוסט 1976
↑  הלל: המשטרה חייבת להגן על הנהגים, דבר, 9 בספטמבר 1976
↑  אלפי חרדים הפגינו בשבת בצומת השומר בבני ברק, דבר, 20 ביוני 1976
↑  חרדים קיצוניים מאיימים ברצח על ראש עיריית בני ברק וממלא מקומו, דבר, 16 באוגוסט 1976
↑  רק בית משפט ימנע החלטתינו לסגור בשבת רחוב השומר, דבר, 1 ביולי 1977
↑  ראש עיריית בני ברק הוזהר מראש, מעריב, 18 בדצמבר 1978
↑  עמוס לבב, שרגא מקל, מרדכי אלקן ויוסף וקסמן, אני חושש מסערה ציבורית חדשה, מעריב, 16 בפברואר 1978; המשך
↑  אבי בטלהיים, משפטו של ראש עיריית בני ברק יחל ב-14 במרץ, מעריב, 17 בפברואר 1978; המשך
↑  צעיר נהרג ממחסום של חרדים בבני ברק, דבר, 3 ביולי 1977; המשך
↑  על משמרת קדושת השבת בבני ברק, בית יעקב, טבת תשל"ח, עמ' 24, באתר היברובוקס
↑  נציגי כל הארגונים הדתיים דורשים ביטול המשפט נגד ר"י גוטליב, ראש העיר לשעבר של בני ברק, הפרדס אדר-ניסן, תש"מ, עמוד 25, באתר היברובוקס
↑  ועדה ציבורית נגד העמדתו לדין של גוטליב הוקמה בבני ברק, דבר, 21 בפברואר 1978
↑  מרדכי אלקן, סוחרים השביתו אתמול את עסקיהם למשך שעתיים, מעריב, 15 במרץ 1978
↑  הבוקר מתחיל בת"א משפטו של ראש עירית בני ברק, מעריב, 14 במרץ 1978
↑  המחסום הקטלני, מעריב, 20 בדצמבר 1978
↑  ראש עירית בני ברק לשעבר והעיריה הורשעו בגרימת מות במחסום שבת, דבר, 3 בפברואר 1980
↑  New outlook, Volume 23, Hashkafah Hadashah, 1980, page 44
↑  ראש עיריית בני ברק לשעבר נידון לקנס ומאסר על תנאי, דבר, 2 במרץ 1980
| דגל ישראל ראשי מועצת ועיריית בני ברק |
| --- | --- | --- |
| ראשי ועד המושבה | יצחק גרשטנקורן 1924–1934 • רב העיר הרב נחמן שמואל יעקב מיודסר 1937–1934 |  |
| ראשי מועצה מקומית | יעקב פרבשטין 1939–1937 • יצחק גרשטנקורן 1949–1954 |  |
| ראשי עירייה | יצחק גרשטנקורן 1949–1954 • משה בגנו 1954 • ראובן אהרונוביץ' 1957–1954 • משה בגנו 1957–1959 • ראובן אהרונוביץ' 1959–1966 • שמואל וינברג 1966–1968 • שמעון סירוקה 1968–1969 • ישראל גוטליב 1969–1974 • יצחק מאיר 1974–1976 • ישראל גוטליב 1976–1978 • שמואל וינברג 1978–1983 • משה אירנשטיין 1983–1991 • ירחמיאל בויאר 1991–1993 • משה אירנשטיין 1993–1995 • עמוס מר-חיים (יו"ר ועדה קרואה) 1995–1998 • מרדכי קרליץ 1998–2003 • ישכר פרנקנטהל 2003–2008 • יעקב אשר 2008–2013 • אברהם רובינשטיין (מ"מ) 2013 • חנוך זייברט 2013–2018 • אברהם רובינשטיין 2018–2024 • חנוך זייברט 2024–מכהן |  |
ירח רועה

פרומתאוס (ימין) ופנדורה (משמאל) מקיפים את שבתאי בסמוך לטבעת F. רק פרומתאוס נחשב כירח רועה.
אופן הפעולה של ירח רועה: חלקיקים ממוקמים במסלול הירח בלפניו או מאחוריו, כך שהם מואצים לכיוון הירח ונזרקים החוצה, או שהם מואטים בדרכם ונמשכים פנימה.
ירח רועה, הוא לוויין טבעי קטן שמנקה רווח בחומר של טבעת סביב כוכב לכת או שומר על החלקיקים בתוך הטבעת. השם מרמז על תפקיד הירח כרועה צאן, השומר על "עדר" חלקיקי הטבעת בגבולות מוגדרים.
בשל השפעת הכבידה שלהם, ירחי רועים מסיטים חלקיקי טבעת ממסלוליהם המקוריים עקב קרבה או דרך תהודה מסלולית. אפקט זה יוצר רווחים במערכת הטבעת, כמו רווח אנקה המתוחזק על ידי הירח פאן של שבתאי, או להוביל להגבלה של טבעות צרות, כמו טבעת F של שבתאי.
גילוי

התיאוריה בדבר קיומם של ירחי רועים הועלתה ב-1979. תצפיות על הטבעות של אורנוס מראות שהן דקות מאוד ומוגדרות היטב, עם רווחים חדים וברורים בין הטבעות. כדי להסביר זאת, העלו האסטרופיזיקאים גולדרייך וטרמיין השערה, ששני ירחים קטנים, שלא היו ידועים באותה עת, מגבילים את הטבעות. התמונות הראשונות של ירחי הרועים צולמו מאוחר יותר באותה שנה על ידי החללית וויאג'ר 1.
דוגמאות > צדק

שניים מהירחים הפנימיים הקטנים ביותר של צדק, מטיס ואדרסטאה, נמצאים בתוך מערכת הטבעות של צדק, בגבול רוש של צדק. ייתכן שהטבעות הללו מורכבות מחומר שנמשך משני הגופים הללו על ידי כוחות הגאות והשפל של צדק, וככל הנראה פגיעות של חלקיקים מהטבעות בפני השטח של הירחים הקטנים מסייעות בתהליך.
דוגמאות > שבתאי

במערכת הטבעות המורכבת של שבתאי יש מספר ירחי רועים: פרומתאוס (טבעת F), דפניס (רווח קילר), פאן (רווח אנקה), יאנוס ואפימתאוס (טבעת A).
דוגמאות > אורנוס

לאורנוס שני ירחי רועים על טבעת ה-ε שלו, קורדיליה ואופליה, ירחי רועים פנימיים וחיצוניים, בהתאמה. המסלולים של שניהם דועכים בהדרגה עקב כוחות הגאות והשפל של אורנוס.
דוגמאות > נפטון

טבעות נפטון נראות בתצפיות מכדור הארץ כקשתות לא שלמות. אך תצלומים מחללית וויאג'ר 2 הראו כי הטבעות של נפטון רצופות עם "גושים" בהירים. ככל הנראה, נוצרו גושים אלה בהשפעת הכבידה של הירח הרועה גלתיאה, ואולי ירחי רועים אחרים שטרם התגלו.
דוגמאות > פלנטות מינוריות

נצפו טבעות סביב כמה קנטאורים. הטבעות של צ'ריקלו מוגדרות היטב. ייתכן שהטבעות הללו צעירות ביותר, או, לחלופין, הטבעות מיוצבות במקומן על ידי ירח רועה שטרם נצפה. לקנטאור כיירון טבעות דומות בצורתן לאלו של צ'ריקלו.
דוגמאות > פלנטות מחוץ למערכת השמש

רווח משמעותי במערכת הטבעות הגדולה של האובייקט V1400 Centauri (אנ'), שרדיוסן כ-61 מיליון ק"מ (0.4 יחידות אסטרונומיות), נחשב כעדות עקיפה לקיומו של ירח רועה שמסתו עד 0.8 מסות כדור הארץ.
ימאהה מוטיב אי

| --- | --- |

 מאפיינים כלליים
 יצרן:  ימאהה מוטור 
 אורך:  2,690 מ"מ 
 רוחב:  1,470 מ"מ 
 גובה:  1,480 מ"מ 
 משקל:  730 ק"ג 
 
ימאהה מוטיב אי (Yamaha MOTIV.e) היא מכונית קונספט המוגדרת כמכונית מיקרו מתוצרת החברה היפנית ימאהה מוטור. היא הוצגה לראשונה בשנת 2013 בתערוכת המכוניות בטוקיו.
מאפיינים

מוטיב אי היא מכונית חשמלית בעלת מידות קטנות במיוחד המיועדת לשמש כרכב עירוני ולהתחרות בדגמי הסמארט של מרצדס והטוויזי של רנו. הרכב פותח בסיועו של גורדון מארי אשר פיתח בעבר את דגם ה-F1 של חברת מקלארן.
מוטיב אי היא מכונית דו מושבית בעלת מרכב סגור בן שלוש דלתות (תצורת האצ'בק) העשוי פלסטיק, ומסייע להשגת המשקל הנמוך של כלי הרכב. המרכב כולל חיפוי חלונות היקפי בצורת בועה, כאשר השימשה הקדמית משולבת בגג ובכך מאפשרת מבט פנורמי וללא הפרעות לנוסעים. הנעת הרכב מתבצעת באמצעות אספקת כוח ממצברי ליתיום יון.
למרות גודלה הזעיר, מצוידת המכונית בכל מכלולי הבטיחות המודרניים כגון מערכת למניעת נעילת גלגלים, מערכת בקרת משיכה, מערכת בקרת יציבות, כריות אוויר, אזורי קריסה קדמי ואחורי, ותא בטיחות להגנה מפני פגיעות צד.
נתונים טכניים

אורך 2690 מ"מ, רוחב 1470 מ"מ, גובה 1480 מ"מ
משקל עצמי 730 ק"ג
הספק מרבי 33.5 כ"ס, ובמהירות שיוט 20 כ"ס
מומנט מרבי 91.3 קג"מ, ובנסיעת שיוט 67 קג"מ
קיבולת המצבר 7.2 קוט"ש. זמן טעינה שלוש שעות, או שעה באמצעות שקע לטעינה מהירה
מהירות מרבית מעל 105 קמ"ש
זינוק ממצב עמידה ל-100 קמ"ש, פחות מ-15 שניות
טווח נסיעה בין טעינות המצבר 160 ק"מ
ראו גם

ימאהה OX99-11 (1993)
ימאהה Sports Ride Concept (2015)
יחסי ניו זילנד – קוריאה הדרומית

| יחסי ניו זילנד – קוריאה הדרומית |
| --- | --- |
ניו זילנד: קוריאה הדרומית


ניו זילנד: קוריאה הדרומית
שטח (בקילומטר רבוע)
268,838: 99,720
אוכלוסייה
5,223,485: 51,704,841
תמ"ג (במיליוני דולרים)
253,466: 1,712,793
תמ"ג לנפש (בדולרים)
48,524: 33,126
משטר
מונרכיה חוקתית: רפובליקה

נשיא קוריאה הדרומית לי מיונג-באק נפגש בסיאול עם ראש ממשלת ניו זילנד ג'ון קי, 2010
יחסי ניו זילנד–קוריאה הדרומית הם היחסים הדו-צדדיים בין ניו זילנד וקוריאה הדרומית. ניו זילנד כוננה יחסים דיפלומטיים עם הרפובליקה של קוריאה, המכונה גם דרום קוריאה בשנת 1962. לדרום קוריאה יש שגרירות בוולינגטון, ואילו לניו זילנד יש שגרירות בסיאול. בין המדינות מתקיימים ביקורים רבים ברמה גבוהה, כמו גם שיתופי פעולה נרחבים בתחום הקולנוע, המדע והטכנולוגיה והחינוך.
בזמן מלחמת קוריאה

בין 1950 ל-1957 הייתה ניו זילנד מעורבת במלחמת קוריאה. כ־4,700 ניו זילנדים שירתו תחת פיקוד האו"ם, וכ־1,300 שירתו במהלך המלחמה ואחרי שביתת הנשק. 45 ניו זילנדים איבדו את חייהם.
יחסים נוכחיים

נשיא דרום קוריאה, לי מיונג-באק ביקר בניו זילנד בשנת 2009. בשנת 2018 ביקר שר האוצר גרנט רוברטסון בדרום קוריאה ונפגש עם סגן שר האוצר הדרום קוריאני קו היונג קווון. במהלך הפגישה הודיע משרד האוצר של דרום קוריאה כי חברות קוריאניות ישתתפו בפרויקט התשתיות של ניו זילנד. בשנת 2014, יו"ר האספה הלאומית קנג-צ'אנג היי הוביל משלחת של חברי האספה לפגישה עם ראש הממשלה ג'ון קי, הדובר דייוויד קרטר וחברי קבוצת הידידות ניו זילנד-קוריאה. הסכם סחר חופשי בין המדינות נחתם על ידי ראש הממשלה ג'ון קי ושר הסחר טים גרוזר בשנת 2015.
יחסי סחר

דרום קוריאה היא שותפת הסחר השביעית בגודלה בניו זילנד, עם הסחר הבילטראלי בין שתי המדינות בשנת 18–2017 בשווי 4.75 מיליארד דולר ניו זילנדי. הייצוא העיקרי של ניו זילנד לדרום קוריאה הוא עץ, מוצרי חלב, בשר ואלומיניום. הייצוא העיקרי של דרום קוריאה לניו זילנד הוא נפט, כלי רכב, מכונות, ברזל ופלדה ופלסטיק.
הגירה

בניו זילנד חיים כ-26,601 קוריאנים. מרבית הקוריאנים בניו זילנד הם נוצרים עם מיעוט קטן של בודהיסטים. בתי ספר לקהילה הקוריאנית בערים הגדולות מציעים שיעורים בשפה הקוריאנית.
יחסי ניו זילנד – קולומביה

| יחסי ניו זילנד – קולומביה |
| --- | --- |
ניו זילנד: קולומביה


ניו זילנד: קולומביה
שטח (בקילומטר רבוע)
268,838: 1,138,910
אוכלוסייה
5,223,485: 53,021,775
תמ"ג (במיליוני דולרים)
253,466: 363,540
תמ"ג לנפש (בדולרים)
48,524: 6,856
משטר
מונרכיה חוקתית: רפובליקה

יחסי ניו זילנד–קולומביה הם היחסים הדיפלומטיים בין הרפובליקה של קולומביה לניו זילנד. שתי המדינות חברות באו"ם.
היסטוריה

ב-1 במאי 1978 כוננו קולומביה וניו זילנד יחסים דיפלומטיים. מאז תחילת היחסים הדיפלומטיים, היחסים בין שתי המדינות התקיימו בעיקר בארגונים רב לאומיים כמו באו"ם. במאי 2013 ביקר ראש ממשלת ניו זילנד ג'ון קי ביקור רשמי בקולומביה, והפך לראש ממשלת ניו זילנד הראשון שעשה זאת. במהלך ביקורו עם נשיא קולומביה חואן מנואל סנטוס, ראש הממשלה קי התחייב כי ניו זילנד תשקיע 3.4 מיליון דולר במשך ארבע שנים כדי לפתח חקלאות בקולומביה. כמו כן יתקיימו "התייעצויות" שנתיות בין פקידי שתי המדינות.
בשנת 2016, קולומביה חתמה על הסכם שלום עם הכוחות המזוינים המהפכניים של קולומביה (FARC). ניו זילנד תרמה מיליון דולר למאמצים הומניטריים בקולומביה ועובדת עם קרן HALO כדי להשתמש בטכנולוגיה שפותחה בניו זילנד להסרה וסילוק מוקשים בבטחה.
מאז 2012, ניו זילנד הייתה משקיפה פעילה של הברית הפסיפית הכוללת את קולומביה, צ'ילה, מקסיקו ופרו. ניו זילנד פתחה במשא ומתן לקראת הסכם סחר חופשי (FTA) איכותי ומקיף עם הברית הפסיפית ביוני 2017. לאחר שהמשא ומתן יסתיים וה-FTA ייכנס לתוקף, ניו זילנד תהפוך למדינה קשורה של הברית הפסיפית. בשנת 2017 נחתם הסכם שירותי אוויר דו-צדדי בין שתי המדינות. בפברואר 2018, ניו זילנד פתחה את שגרירותה בבוגוטה.
ביקורים רמי דרג

ביקורים רמי דרג מקולומביה לניו זילנד
סגנית שר החוץ פאטי לונדוניו (2013)
ביקורים רמי דרג מניו זילנד לקולומביה
ראש הממשלה ג'ון קי (2013)
שר הסחר טים גרוסר (2013)
שר החוץ ג'רי בראונלי (2017)
שר הסחר טוד מקליי (2017)
תת-מזכיר החוץ פלטשר טבוטאו (2018)
יחסי סחר

בשנת 2017, הסחר בין קולומביה לניו זילנד הסתכם ב-45 מיליון דולר. הייצוא העיקרי של קולומביה לניו זילנד כולל: קפה, תה, מאטה ותבלינים. הייצוא העיקרי של ניו זילנד לקולומביה כולל: ממתקים ומכשירים טכניים. במהלך השנים, חברות ניו זילנד מכוונות להזדמנויות קולומביאניות בתחום החקלאות, עיבוד מזון, קמעונאות (מזון ומשקאות, דלק), בנייה, תעופה ובריאות.
נציגויות דיפלומטיות

קולומביה מיוצגת בניו זילנד באמצעות שגרירותה בקנברה, אוסטרליה ובנוסף מחזיקה קונסוליה כללית באוקלנד.
ניו זילנד מחזיקה בקולומביה שגרירות בבוגוטה.
כל העיר מרכלת עלינו

כל העיר מרכלת עלינו הוא אלבום הסולו הראשון של יהורם גאון שיצא בשנת 1965 אחרי שפרש מלהקת "שלישיית גשר הירקון" בה היה חבר יחד עם אריק איינשטיין ובני אמדורסקי. את כל התמלילים באלבום כתב יוסי גמזו, שירים רבים הם גרסאות עבריות לשירים משפות זרות. הלהיט הגדול של האלבום, "איפה הן הבחורות ההן" גרסה עברית ללחן רוסי. "אז אראה לה" הוא גרסה עברית לשירו של דומניקו מודוניו, "Lazzarella". השיר "כמה אפשר לשבת" הוא גרסה עברית לשיר "Chanson Pour L'auvergnat", שבוצע במקור על ידי ז'ורז' ברסנס. השיר "היא חזרה מקניות" הוא גרסה עברית לשיר פורטוגזי שהתפרסם בביצוע הצרפתי של דריו מורנו ב-1958 בשם "Si tu vas à Rio". השיר "זה נדבק" הוא גרסה עברית לשיר "I Want to Hold Your Hand" של להקת הביטלס. השיר "רותה רותה" הוא גרסה עברית לשירו של ניקולה פאונה  "Frutta Frutta". השיר "בלי ידיים" הוא גרסה עברית לשירו של רנאטו קארוזונה "La pansè".
רשימת השירים

כל התמלילים נכתבו על ידי יוסי גמזו
| מס' | שם | משך |
| --- | --- | --- |
| 1. | אז אראה לה  | 2:30 |
| 2. | ליל אביב  | 3:08 |
| 3. | היא חזרה מקניות  | 3:23 |
| 4. | אמרו לי  | 2:31 |
| 5. | איפה הן הבחורות ההן  | 3:44 |
| 6. | למה ויקטוריה  | 3:05 |
| 7. | כמה אפשר לשבת  | 3:08 |
| 8. | זה נדבק  | 2:52 |
| 9. | אולי תפסיקי כבר  | 1:43 |
| 10. | רותה, רותה  | 1:57 |
| 11. | בלי ידיים  | 2:49 |
| 12. | כל העיר מרכלת עלינו  | 2:42 |
הערות שוליים

↑  הלחן בתקליט זה הוא של שמעון כהן (מוזיקאי). הביצוע של צוות הווי הנח"ל מתוכניתם "חופשה דמיונית" (1970), לאותן מילים וללחן של יעקב הולנדר הוא זה שזכה להצלחה ונתפרסם בציבור.
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
כיש (אי)

| --- | --- |

 נתונים גאוגרפיים
 מיקום:  המפרץ הפרסי 
 קואורדינטות:  26°32′00″N 53°58′00″E﻿ / ﻿26.533333333333°N 53.966666666667°E﻿ / 26.533333333333; 53.966666666667
 שטח:  91.5 קילומטר רבוע
 אורך:  15.45 קילומטר
 רוחב:  7.5 קילומטר
 נתונים מדיניים
 מדינה:  איראן איראן
 אוכלוסייה:  39,853 (2016)
 אזור זמן:  UTC+3:30
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןכיש(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןכיש
 
חוף באי
האי כּיש (בפרסית: کیش) הוא אי בריבונות איראנית במפרץ הפרסי, מול החוף הדרום־מזרחי של המדינה. שטחו הוא 91.5 קילומטר רבוע ואוכלוסייתו מונה כ-40 אלף נפש.
האי הוא אתר תיירות נודע והוא אחד מאזורי הסחר החופשי של איראן. נמצאים בו בתי מלון, קניונים ואטרקציות תיירותיות שונות. בזכות כל אלה מבקרים בו כמיליון תיירים מדי שנה.
היסטוריה

האי נזכר בהיסטוריה מאז ימי יוון העתיקה. בזכות מיקומו נעשה בו שימוש כתחנה ימית על ידי ממלכות אשור ועילם ומאוחר יותר על ידי פרס ומדי.
בשנת 325 הגיע לאי נארכוס, מקציניו של אלכסנדר הגדול, במסגרת מסעו במפרץ הפרסי.
בעת ביקורו של הנוסע מרקו פולו בארמון הקיסרי בסין, הוא הבחין בתכשיט הפנינים של אשת הקיסר, ונאמר לו כי הפנינים הגיעו מהאי כיש.
מוחמד רזא שאה פהלווי, השאה האחרון של איראן, הפך את האי בשנות ה-70 לאתר נופש יוקרתי עבור האליטה האיראנית ותיירים. הוקם בו קזינו ונמל התעופה בו הותאם לשימוש מטוס הקונקורד. לאחר המהפכה האיראנית הפך האי לאזור פטור ממכס.
מאמצע שנות ה-90 פועל השלטון האיראני במרץ כדי למצב את האי כיעד תיירות בולט, לצד שכניו מתחריו דובאי ודוחה. כספים רבים הושקעו במיזמי בנייה באי ובמשיכת משקיעים וסוחרים זרים לאי. באי נוהגת אכיפה מקלה בהרבה של החוקים האסלאמיים של איראן. מתגורר בו מספר משמעותי של תושבים נוצרים.
גאוגרפיה ומזג אוויר

האי שוכן 19 קילומטר מחוף איראן, כ-200 קילומטר ממערב למצר הורמוז וכ-240 קילומטר מצפון לאבו דאבי השוכנת מעברו השני של המפרץ הפרסי. צורתו סגלגלה, אורכו ממזרח למערב 15.45 קילומטר ורוחבו מצפון לדרום 7.5 קילומטר. שטחו הוא 91.5 קילומטר רבוע ואורך חופיו 40 קילומטר. לאורך החופים מצויים איים רבים ושוניות אלמוגים. שטח האי הוא שטוח ללא הרים או גבעות. במרכזו, בגובה של 35–40 מטר מעל פני הים, ממוקם נמל התעופה הבינלאומי כיש. נמל ימי פועל בחוף הצפון-מזרחי של האי.
אקלים האי הוא חצי-משווני ויבש. מאוקטובר ועד אפריל שוררות בו טמפרטורות שמ-18 ועד 25 מעלות צלזיוס. כמות המשקעים השנתית הממוצעת באי היא 145 מילימטר. יש בו כ-3,100 שעות אור שמש בשנה.
כלכלה

מעמדו של האי כאזור סחר חופשי מושך אליו תיירות רבה, חלקה של תיירי פנים, ופעילות סחר בינלאומית. בשנת 2009 הגיע היקף הסחר הבינלאומי באי ל-9.2 מיליארד דולר. כ-15% מהיבוא לאיראן מגיע אליה דרך האי.
תמריצי ההשקעה באזור הסחר החופשי של האי קיש כוללים:
פטור ממס ל-15 שנה
אפשרות לבעלות זרה מלאה בנכסים
שירותי כספים ובנקאות גמישים
היעדר דרישה לוויזה בפועל.
באי פועלת בורסת נפט שנפתחה במטרה לתמרץ השקעות זרות באיראן.
ההשקעות באי כוונו גם אל מערכת החינוך באי, שהיא מפותחת יחסית וכוללת גם לימודי טכנולוגיה ולימודי שפות זרות. באי פועלים סניפים של אוניברסיטת אזאד האסלאמית ושל אוניברסיטת שריף לטכנולוגיה (אנ').
כלכלה > תיירות

בשונה מאיראן היבשתית, שהכניסה אליה לתיירים כרוכה בקבלת ויזה מראש, זכאי כל תייר המגיע לאי כיש לקבל בו במקום ויזת כניסה לאי למשך 14 יום.
האטקרציות התיירותיות באי כוללות:
חופי רחצה
פעילויות ספורט ימי מגוונות
שוניות אלמוגים ופעילות צלילה
מזח תיירות ימי
אקוודוקט תת-קרקעי קדום
פארק מים
גן חיות הכולל ספארי, אקווריום וגן ציפורים
אתר האונייה היוונית - אונייה שעלתה על שרטון מול חופי האי ב-1966 וננטשה
מתחם תיירות תת-קרקעי (בבנייה)
נמל התעופה באי הוא בסיס פעולה של חברת התעופה כיש אייר (אנ').
באי קיימים אצטדיון ספורט, מגרשי כדורעף ומסלול קארטינג. הוא מארח אירועי ספורט שונים, מהם בינלאומיים, לרבות אליפות פאג'ר הבינלאומית בסקווש והתחרות הבינלאומית לספורט מסורתי והרואי בהשתתפות נציגים מכ-17 מדינות. נערכה בו אליפות כדורעף החופים האסייתית 2006.
באי מבקרות נבחרות כדורגל מהעולם המקיימות בו מחנות אימונים. לאי יש קבוצת כדורגל משלו (Kish Air FC).
מפת האי
העיר התת-קרקעית בכיש
כ"ט בסיוון

כ"ט בסיוון הוא היום העשרים ותשעה בחודש התשיעי 
בשנה העברית, למניין החודשים מתשרי, והיום העשרים ותשעה בחודש השלישי 
למניין החודשים מניסן. כ"ט בסיוון לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז".
חגים ומועדים

יום כיפור קטן
אירועים היסטוריים

ב'ת"ן (לפי המקרא והמסורת היהודית) – משה שולח את שנים עשר המרגלים לתור את ארץ כנען בטרם הכניסה לארץ, מעשה שהוביל לבסוף לחטא המרגלים
ה'תקע"ה – הפעם האחרונה שתקופת שמואל נפלה בתאריך זה
ה'תרפ"ד – נרצח יעקב ישראל דה האן – הרצח הפוליטי הראשון בקרב היישוב
ה'תש"ב – אנה פרנק מתחילה לכתוב את יומנה
ה'תשל"ו – נחטף מטוס של חברת אייר פראנס לאוגנדה, הנוסעים שוחררו במבצע יונתן
ה'תשס"ו – חטיפת רב"ט גלעד שליט, ופרוץ מבצע גשמי קיץ שלשה ימים לאחר החטיפה
ה'תשס"ח – פיגוע הדריסה ברחוב יפו: תושב ערבי-ישראלי ממזרח ירושלים נהוג ביעה אופני מבצע פיגוע דריסה ברחוב יפו בירושלים וגורם לשלושה הרוגים ועשרות פצועים
נולדו

ה'תרס"ב – מאיר לנסקי, מאפיונר (נפטר ב-ה'תשמ"ג)
ה'תשל"ב – הרב יוסף יצחק ג'ייקובסון, נואם חרדי אמריקאי בולט ועורך עיתון אלגעמיינער זשורנאל
ה'תשנ"ד – עדן בן זקן, זמרת ישראלית
נפטרו

ה'תרע"ג – רבי שלמה דאנה, ה"שלמי תודה", מגדולי רבני תוניסיה. (נולד בה'תר"י)
ה'תרע"ו – הרב משה נחום ירושלמסקי, פוסק הלכה, שנודע בתשובותיו הרבות. (נולד בה'תרט"ו)
ה'תרפ"ד – יעקב ישראל דה האן, קורבן הרצח  הפוליטי הראשון בארץ ישראל בעת החדשה. (נולד בה'תרמ"ב)
ה'תשס"ג – מרדכי הוד, המפקד השביעי של חיל האוויר. (נולד בה'תרפ"ז)
ה'תשס"ו – הרב גד נבון, הרב הצבאי הראשי השלישי של צה"ל. (נולד בה'תרפ"ב)
ה'תשפ"א – ד"ר אלי שוסהיים, יו"ר אגודת אפרת.
כ"ח בסיוון – ל' בסיוון
סיוון
הערות שוליים

↑  תלמוד בבלי, מסכת תענית, דף כ"ט, עמוד א'.
כלותה (נהר)

| --- | --- |
עמק נהר כלותה העליון
עמק נהר כלותה העליון
 מידע כללי
 אורך:  338 ק"מ
 ספיקה ממוצעת:  614 מ"ק לשנייה
 אגן ניקוז:  21,960 קמ"ר
 מוצא:  נהר מאקארורה, סמוך למעבר האסט, האי הדרומי
 יובלים:  Cardrona River, Beaumont River, Pomahaka River, Earnscleugh or Fraser River, Pūerua River, Teviot River, Kawarau River, Tuapeka River, Lindis River, Hāwea River, Manuherikia River, Waitepeka River 
 שפך:  האוקיינוס השקט
 מדינות באגן הניקוז:  ניו זילנד
 תוואי נהר כלותה באי הדרומי של ניו זילנד
 
כלותה (באנגלית: Clutha River, במאורית: Mata-Au) הוא הנהר השני באורכו בניו זילנד, והארוך ביותר באי הדרומי.
הנהר זורם בכיוון דרום-דרום מזרח לאורך 338 קילומטרים דרך מרכז ודרום חבל אוטגו, מאזור אגם ואנקה באלפים הדרומיים ועד שפכו לאוקיינוס השקט, כ-75 קילומטרים דרומית-מערבית לעיר דנידין.
ספיקתו של נהר כלותה היא הגבוהה ביותר בין נהרות ניו זילנד וזרימתו היא המהירה ביותר מבין נהרות המדינה.
הנהר ידוע בנופיו היפים ובהיסטוריה של כריית זהב לאורך גדותיו בתקופת הבהלה לזהב במאה ה-19. בחלקו העליון של הנהר, צבע מימיו הוא טורקיז, תופעה שמתרחשת עקב התערבבות מימיו עם מי הקרחונים באגם ואנקה.
בזמני קדם אזור הנהר היה מאזורי המחיה של עוף המואה ושל עיט האסטי אשר צד את המואה. שני המינים נכחדו לאחר הגעת המאורים לניו זילנד. פירוש שמו המאורי של הנהר, Mata-Au, הוא "זרם שטחי". את שמו האנגלי קיבל הנהר מכינויו הגאלי של נהר קלאייד (Clyde) בסקוטלנד, אשר זורם דרך גלאזגו.
אזור הנהר סובל משיטפונות תכופים, כשהידוע מביניהם אירע בשנת 1878, ובמהלכו נהרסו שני גשרים שהיו באותה עת על הנהר.
גשר כביש מעל הנהר, באזור העיירה בל-כלותה.
כישוף אזנדי

רופא כשפים (Witch Doctor) בזימבבואה
הכישוף על פי האמונות המסורתיות בקרב אנשי האזנדה הוא קסם רשע שמטרתו לפגוע באדם.
לפי האזנדיים, מקורם של כל הדברים יוצאי הדופן והנוראיים המתרחשים הוא בכישוף, והאמונה בו נוכחת בכל היבט של החברה האזנדית. הם מאמינים כי מכשף מבצע כישופים כאשר יש לו שנאה כלפי אדם אחר, כאשר הכישוף מסוגל לתפעל את הטבע כך שהוא יפגע בקורבן של המכשף. לפי אמונתם הכישוף הוא כוח שיכול לעבור מההורה לילד בלבד בתורשה.
אנשי נבואה ורופאים-מכשפים קובעים האם מישהו אשם בשימוש בכישוף כלפי אדם אחר מהכפר. במקרים אלו, נעשה שימוש בכשפים נוספים, כנקמה של הקורבן, ועל מנת להעניש את זה שביצע את העבירה.
תיאור

שבט האזנדה הוא שבט אפריקאי הנמצא לרוב בדרום סודאן, הרפובליקה המרכז-אפריקאית וברפובליקה הדמוקרטית של קונגו. הכישוף מקיף את התרבות האזנדית, ולפי האמונה הוא מהווה את הגורם העיקרי למחלות, מוות ואירועים מצערים נוספים.
לפי אמונתם הכישוף נצמד למערכת העיכול של הגוף ויכול לעבור בתורשה רק כאשר מין הצאצא זהה למין המכשף או המכשפה. כלומר, ממכשף לבנו, או ממכשפה לביתה.
הכישוף הוא כוח נפשי שניתן להשתמש בו בטווח קצר בלבד. כתוצאה מכך, האזנדיים נוטים להתרחק משכניהם ולהתגורר סמוך לאנשי נבואה. בנוסף, כישוף מסוגל להשתמש בטבע על מנת לגרום לפציעה, ואף מוות, אם זוהי מטרת המכשף. ביכולתו לתפעל חיה כדוגמת תאו כדי להרוג אדם, או לגרום למבנים להתמוטט. למרות האמונה שהכישוף הוא הסיבה לכלל האירועים השליליים שעלולים להתרחש, האזנדיים לא מאשימים אותו בטעויות אנוש. הכישוף אינו גורם לאנשים לעשות טעויות בפעילויות כמו חקלאות, ציד או ביצוע מלאכת יד. בנוסף, לפי אמונתם, כישוף אינו גורם לאנשים לבצע פשעים מוסריים, כגון שקר, בגידה או רמאות.
לפי האמונה, מכשף יפגע באחר רק כאשר הוא אינו מחבב אותו. כאשר מכשף מפעיל כישוף על קורבן, הכישוף זורם מתוכו אל תוך גופו של קורבן, בעת שינה, על מנת לגנוב את נשמתו. קבוצה של מכשפות יאכלו לאחר מכן את נשמת הקורבן. הריגת אדם היא תהליך איטי, ולכן על מנת לבצע זאת, לעיתים המכשף נאלץ לבצע את הכישוף מספר פעמים. במהלך זמן זה, קרוביו של הקורבן יכולים לתכנן תוכנית הגנה מפני הכישוף, אך על מנת לעשות זאת עליהם לבקש לעצתו של איש הנבואה. מכשפים אזנדיים לא משתמשים בקסומים או בתרופות, אלא מבצעים את הכשפים באמצעות פעולות פיזיות.
תפקיד אנשי הנבואה

תפקידם של אנשי הנבואה הוא למצוא את אלו שהטילו כשפים או חזו טרגדיות עתידיות. במקרה שאדם מאמין שכישוף הוטל על אחד מקורביו כדי לגרום למזל רע, הוא יבקש את עזרתו של איש הנבואה על מנת לבדוק האם אכן זהו המקרה. ישנן שיטות שונות בהן משתמשים אנשי נבואה כדי לקבוע האם מישהו משתמש בכישוף כדי להביא אסון על אדם אחר. האזנדיים נועצים באנשי הנבואה עבור היבטים רבים. בתקופה הטרום-אירופאית, נועצו המפקדים האזנדיים באנשי הנבואה בסוגיות צבאיות.
האזנדיים נועצים בשלושה סוגים שונים של אנשי נבואה. הסוג הראשון ובכל הכוח הרב ביותר הוא ה"בנג'". באנשי נבואה אלו יכולים להיוועץ גברים בלבד. החלטותיהם מתקבלות תמיד, ולא מוטלות בספק. דוגמה לשיטה הנועדה לגלות האם הוטל כישוף היא האכלת תרנגולת ברעל בשם בנג'. התשובה של אנשי הנבואה נקבעת על פי הישרדותה של התרנגולת. אנשי נבואה אלו מסייעים גם במקרי ניאוף, כדי לעזור לקבוע האם העומד לדין הוא אשם.
סוג נוסף של אנשי נבואה הוא הטרמיטים. אנשי נבואה אלו זמינים יותר עבור כולם. כאשר מוצגת שאלה בפני אנשי נבואה אלו, הם לוקחים שני ענפים, דאקפה וקפויו, מכניסים אותם לתלולית טרמיטים. כעבור לילה בודקים איזה ענף אכלו הטרמיטים, וכך מקבלים את החלטותיהם.
תפקיד הרופאים–מכשפים

בנוסף לאנשי הנבואה, גם רופאים-מכשפים יכולים לחזות אסונות ולחשוף מכשפים שהשתמשו בכשפים כדי לגרום לנזק. על רופאים-מכשפים לעבור הכשרה מקיפה והם נחשבים ליותר מדויקים מאנשי נבואה בחשיפת המכשפים. כאשר עזרתם נחוצה, הרופאים המכשפים מבצעים יחד ריקוד בסמוך לביתו של אדם שחלה או נפטר, על מנת לאתר את מקור הכישוף. בדרך כלל, קהל של כפריים מקיף את הרופאים המכשפים במהלך הריקוד, כך שהם שואפים לבצע את הריקוד באופן מושלם, על מנת להרשים את הצופים. מקורו של הכוח המאפשר לרופאים המכשפים לאתר את המכשפים הוא בצמחי מרפא.